Diari Oficial de la Generalitat Valenciana


Sumari del DOGV 5763, del 15-05-2008 (2008/5819)

RESOLUCIÓ de 7 de maig de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Turisme, a través de l'Agència Valenciana del Turisme, i el Consell de Cambres Oficials de Comerç, Indústria i Navegació de la Comunitat Valenciana per a l'exercici de plans d'actuació conjunts.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5763

Data del DOGV
:   15-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5819


Data del document
:   07-05-2008

Organisme emissor
:   Conselleria de Presidència

Tipus de document
:   Resolució

Descriptors 

:   * cooperació administrativa
    * turisme
    * cambra de comerç i indústria

RESOLUCIÓ de 7 de maig de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni marc de col·laboració entre la Conselleria de Turisme, a través de l'Agència Valenciana del Turisme, i el Consell de Cambres Oficials de Comerç, Indústria i Navegació de la Comunitat Valenciana per a l'exercici de plans d'actuació conjunts. [2008/5819]  
La conselleria de Turisme, a través de l'Agència Valenciana del Turisme, i el Consell de Cambres Oficials de Comerç, Indústria i Navegació de la Comunitat Valenciana han subscrit, després de la tramitació prèvia reglamentària, el 4 d'abril de 2008, el conveni marc de col·laboració per a l'exercici de plans d'actuació conjunts.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0570/2008, i que figura com a annex d'esta resolució.  
València, 7 de maig de 2008.- El director general de Relacions amb les Corts i Secretariat del Consell: Ángel Mompó Romero.  
Conveni marc de col·laboració entre la conselleria de Turisme, a través de l'Agència Valenciana del Turisme, i el Consell de Cambres Oficials de Comerç, Indústria i Navegació de la Comunitat Valenciana, per a l'exercici de plans d'actuació conjunts  
València, 4 d'abril de 2008  
Reunits:  
D'una banda, Angélica Such Ronda, consellera de Turisme de la Generalitat i presidenta de l'Agència Valenciana del Turisme, qui intervé en nom i representació d'esta última entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel qual aprova el Reglament Orgànic i Funcional de la conselleria de Turisme. El domicili de la referida entitat de dret públic, als efectes del present document, és a València, avinguda d'Aragó, número 30, planta vuitena.  
La seua legitimació i representació per a este acte es deriva de la seua condició de consellera de Turisme, d'acord amb el que establix l'art. 1 del Decret 8/2007, de 28 de juny, del president de la Generalitat pel qual es nomenen vicepresidents, consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, autoritzada per a la firma d'este conveni en virtut del que disposa la lletra e del número 2 de l'esmentat article 5.  
I de l'altra, Arturo Virosque Ruiz, president del Consell de Cambres de Comerç, Indústria i Navegació de la Comunitat Valenciana, d'ara en avant el Consell, en nom i representació d'este, corporació de dret públic, amb núm. CIF T5802633X i amb domicili als efectes del present document a València, plaça d'Alfons el Magnànim, 12-1r-2ª.  
La seua legitimació i representació per a este acte deriva de la seua condició de president del referit Consell, expressament facultat per a subscriure el present conveni marc per acord del Ple constitutiu celebrat el 25 de maig de 2006.  
Les parts, en la representació que ostenten, es reconeixen mútua capacitat legal per a convindre i obligar-se en els termes del present conveni,  
Exposen:  
Primer. Que la conselleria de Turisme a través de l'Agència Valenciana del Turisme, té a càrrec seu l'impuls i execució de la política turística de la Generalitat en relació a la promoció de la qualitat i innovació, el desplegament, la millora, informació i difusió del sector turístic valencià, per a potenciar dita oferta, mitjançant la comercialització, informació i difusió del producte turístic de la Comunitat Valenciana, i en general, la realització de les activitats necessàries per a una millor promoció de l'oferta turística de la Comunitat Valenciana.  
Segon. Que les cambres de comerç, com a corporacions de dret públic, despleguen una sèrie d'activitats d'informació, assessorament, formació i promoció en l'àmbit turístic, orientades al teixit empresarial. El Consell de Cambres Oficials de Comerç, Indústria i Navegació de la Comunitat Valenciana ostenta, en virtut del que disposa el Decret 81/1996, de 16 d'abril del Consell Valencià, la representació, relació i coordinació de les cambres de la Comunitat Valenciana.  
Tercer. Que tant la conselleria de Turisme, a través de l'Agència Valenciana del Turisme, com el Consell de Cambres de Comerç, Indústria i Navegació de la Comunitat Valenciana tenen, entre altres objectius, la millora de la competitivitat, la qualitat del producte, la formació i el rendiment del sector turístic valencià, i consideren convenient la col·laboració i coordinació d'ambdues institucions, per a articular programes d'enfortiment de les empreses turístiques.  
D'acord amb allò que s'ha exposat, ambdues parts, en la representació que cada un ostenta, atorguen el present conveni de col·laboració, i a l'efecte  
Acorden:  
Primer. Objecte  
L'objectiu del present conveni és establir el marc general de cooperació entre la conselleria de Turisme a través de l'Agència Valenciana del Turisme i les Cambres Oficials de Comerç, Indústria i Navegació de la Comunitat Valenciana, per a l'exercici futur de plans d'actuació conjunts.  
Segon. Plans d'actuació  
Els futurs plans d'actuació conjunts, que s'establixen en virtut del present conveni, contemplaran el desplegament d'accions que podran incloure's, entre altres, en els àmbits següents:  
1. Millora de la competitivitat de les empreses turístiques. Accions dirigides a facilitar l'adaptació de les empreses turística, als canvis i innovacions que es produïxen en àrees clau de la gestió empresarial: adaptació a la normativa, i la creixent sensibilitat mediambiental, etc.  
2. Promoció d'empreses turístiques. Col·laboració en les accions de promoció turística en favor de la internacionalització de les empreses turístiques de la Comunitat Valenciana.  
3. Formació. Accions de formació empresarial complementàries als programes dels CDT (Centres de Turisme per a la Qualificació Professional), en àmbits com: les noves fórmules de gestió, les línies de finançament, les noves regulacions i normatives, els nous productes turístics, etc.  
4. Informació i divulgació sectorial i empresarial. Accions d'intercanvi d'informació i elaboració de productes informatius, que permeten disposar d'una informació més completa i actualitzada de l'activitat turística de la Comunitat Valenciana, així com accions de divulgació entre les empreses turístiques d'informació rellevant per al seu adequat exercici: accions de promoció turística, plans de qualitat, ajudes autonòmiques, estatals i europees, processos de creació de noves empreses turístiques, diagnosi, recomanacions, etc.  
5. Investigació i estudi. Realització d'aquelles investigacions i estudis de caràcter empresarial i sectorial, que permeten detectar les vies per a l'increment de la competitivitat de l'empresa turística i l'òptim desplegament del sector turístic de la Comunitat Valenciana.  
6. Difusió i potenciació dels Sistemes de Qualitat Turística. Realització de jornades i accions per a potenciar els sistemes de Qualitat Turística Espanyola en aquells sectors que tinga abast la Norma. Difondre la cultura de la Qualitat Turística, ajudar a implantar i certificar els sistemes de Qualitat.  
7. Assessorament mutu en qüestions relacionades amb l'activitat d'ambdós entitats. A tals efectes en la comissió de turisme de cada una de les cambres assistirà un representant de la conselleria de Turisme/Agència Valenciana del Turisme. En el Consell de Turisme de la Comunitat Valenciana seran membres tres representants del Consell de Cambres Oficials de Comerç, Indústria i Navegació de la Comunitat Valenciana, d'acord amb el que disposa el Decret 209/ 2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.   
8. Totes aquelles que siguen considerades d'interés mutu, dins de les disponibilitats de les parts i de les activitats que constituïxen l'objecte del present acord marc.  
Tercer. Desplegament de l'acord marc  
El present conveni marc de col·laboració podrà ser objecte de desplegament mitjançant els corresponents acords específics, els quals hauran de versar sobre les actuacions que s'han enumerat en l'acord precedent.   
Quart. Comissió de seguiment  
Per al seguiment i anàlisi del compliment dels objectius i acords fixats en este acord i en els protocols específics que en el seu desplegament es firmen, es constituirà una comissió de seguiment integrada per dos representants de cada una de les institucions intervinents i a qui competirà, igualment, la determinació d'aquelles decisions que el present conveni atribuïx a ambdues parts de comú acord.  
La dita comissió de seguiment estarà integrada per la secretària autonòmica de Turisme i directora de l'Agència Valenciana del Turisme, per la directora general del Consell de Cambres, i per un representant de l'Agència Valenciana del Turisme i un altre per part del Consell de Cambres.   
Cinqué. Duració  
El present conveni marc entrarà en vigor en el moment de la seua firma i la seua vigència serà de quatre anys, prorrogables per períodes anuals i successius si no cap de les parts manifesta a l'altra la seua voluntat de procedir a la resolució del present acord trenta dies abans de la finalització del període inicial o de les seues pròrrogues.  
Sisé. Resolució  
El present conveni marc de col·laboració entre la conselleria de Turisme a través de l'Agència Valenciana del Turisme i el Consell de Cambres Oficials de Comerç, Indústria i Navegació de la Comunitat Valenciana, podrà quedar resolt de mutu acord o a instàncies de qualsevol de les parts per mitjà de la seua comunicació per escrit de forma fefaent a l'altra, amb una anterioritat mínima de sis mesos. En ambdós casos hauran de finalitzar-se les tasques dels convenis específics que estiguen en vigor.  
Seté. Interpretació del conveni  
Qualsevol diferència o divergència, quant a la interpretació, aplicació i vigència del present conveni, serà dirimida mitjançant la negociació i comú acord d'ambdues parts.   
Les parts, llegit el present document, i en prova de conformitat amb el seu contingut íntegre, el subscriuen i firmen en dos exemplars exemplar en el lloc i la data anteriorment indicats.  
La consellera de Turisme i presidenta de l'Agència Valenciana del Turisme: Angélica Such Ronda.  
El president del Consell de Cambres Oficials de Comerç, Indústria i Navegació de la Comunitat Valenciana: Arturo Virosque Ruiz.